hu hu hu en en hu hu hu hu hu hu hu hu hu hu de hu hu ceb hu hu en hu hu hu hu hu hu hu hu hu hu hu hu id en hu hu hu hu hu hu hu hu hu hu ca de en hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu hu hu hu hu de hu hu hu hu hu en en hu hu hu hu de hu hu hu hu hu hu hu hu en hu
A zene ereje – Kalliopé Kiadó
Kategóriák Album Család Életmód, egészség Erotikus irodalom Fantasy Gyermek és ifjúsági Gyermeknevelés Ifjúsági irodalom Irodalom Kalandregény Könyvcsomagok Könyvvédő tokok Mesekönyv Művészet, építészet Romantikus irodalom Sci-fi Szépirodalom Utazás Útikönyv, útleírás, élménybeszámoló Kategóriák
0 Termék -  0 Ft
Barnabás Varga első novelláskötete 17 különböző útra csábítja az olvasót. A történetek is rendkívül sokszínűek, mint maga a szerző. Az életét meghatározó dolgok, a zene és meditáció inspirálják novelláit.
Miért kezdtél el írni, és hogyan fordultál éppen a novellák felé?
Mindig is szerettem ötletelgetni, sztorizgatni, és ezeket a gondolatokat papírra vetni. Elkezdtem a barátaimról kis félig fiktív történeteket írni, majd ezeket ajándékba adtam nekik. Nagyon személyes hangvételű írások voltak, és csak a benne szereplőknek szóltak, ők értették meg igazán. Végül egy ilyen történet mégis helyet kapott a kötetben is: a Lámpaláz című novellát egy kedves barátomnak, Ivánnak írtam, aki sajnos azóta már nincs velünk, de könyvemben emléket állíthattam neki.
Ütköztél bármilyen nehézségbe, amikor elkezdtél dolgozni a könyveden?
A novellák megírása könnyen ment. Általában együltő helyemben papírra is került, ami a fejemben járt. Ez volt a szórakozás része, ezután jött a neheze. Amikor a szerkesztőktől visszakaptam a kéziratot, akkor jöttek a javítások, átírások. Ehhez a részhez elszántság és kitartás szükséges, mert a szerkesztés kőkemény meló.
Mi a legkedvesebb emléked, ami az íráshoz kapcsolódik?
Én kézzel írok, és csak utána gépelem be a kész anyagot. Nincs jobb érzés, mint amikor a sztori átveszi feletted a hatalmat, és csak jönnek magától a sorok. Ez a flow-élmény a legjobb az írásban.
A környezeted mit szólt a novelláidhoz?
Az nem titok, hogy amatőr szinten sakkozom és teniszezem, de a szűk baráti körömön kívül nem tudták, hogy írással is foglalkozom, így sokan meglepődtek, hogy már meg is jelent a kötet. Vállalkozó vagyok, ipari festéssel foglalkozom, fém nyílászárók profiljait festjük. Az írás nekem hobbi, felszabadulás a mindennapi üzleti életből.
A könyvedet feleségednek, Tündinek ajánlod. Van olyan novellád, amit kifejezetten ő ihletett?
Kimondottan nincs, de sok helyre becsempésztem őt, motiváló, inspiráló szerepe volt. Az egyiptomi storyban ő Gertrud, a Lámpalázban a saját nevén szerepel, illetve a pozitívan ábrázolt feleségekben is ráismerhetnek az olvasók, ő adja a mintát. A történetekhez a saját életemből merítek ötleteket, így nem véletlen, hogy a támogató feleségről ő jut eszembe.
Honnan inspirálódtál a történeteidhez?
A legnagyobb ihletadó számomra a zene, kikapcsol és nyugodt állapotba kerülök tőle. Amikor az Egydollárosok a falon című novellát írtam, bajban voltam a befejezéssel. Sehogy sem akart összeállni a történet. Akkor folyamatosan Buddha Bar szólt. Képes vagyok órákig ugyanazt a zenét, számot hallgatni. Természetesen mást ezzel megőrjítek, de ez segít továbblépni, ráhangolódni a sztorira, megadja azt a lökést, amivel folytatni tudom a munkát.
Vannak más novellák is, amikhez egy-egy zenét tudsz társítani?
A Látatlanban című novella közben Sarah Mclachlan: Dirty Little Secret című dala szólt, A komponistát Leonard Cohen: Here It Is száma ihlette, de Az utolsó tánc közben végig ír zenét hallgattam. Szóval elég meghatározó a zene a novellák szempontjából. Nagy kedvencem még Mike Oldfield, Sarah Brightman és Chris Rea, ők is végigkísérik a kötetet.
A zene mellett vannak szerzők is, akik hatással voltak rád?
Igen, Jeffrey Archer az abszolút kedvencem, ő a minta előttem, de Roald Dahl: Meghökkentő mesék című műve is hatással volt rám, csavarjaival, bravúros megoldásaival.
Melyik történet áll hozzád a legközelebb?
A Mesteri találkozást mondanám, mivel az életem szerves része a meditáció. Hetente többször meditálok, általában reggel, de jó lenne, ha este is rá tudnám venni magam 🙂 Ebben a történetben azt próbáltam megfogalmazni, hogy ha kitágítod a tudatod, akkor sokkal színesebbé válik a világ.
Amikor egy nehéz időszak valami csodálatosat szül
Az austeni életérzés újraéledése egy amerikai ranchon
Egy új világ és a jelképek ereje
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Amikor egy nehéz időszak valami csodálatosat szül 2022.05.22.
Az austeni életérzés újraéledése egy amerikai ranchon 2021.08.13.
Egy új világ és a jelképek ereje 2021.06.11.
A zene ereje 2020.12.04.
„Végre azzal foglalkozhatok, amit szeretek!” 2020.11.20.
4400 Nyíregyháza, Árok utca 15.
1103 Budapest, Gyömrői út 150.
+36 20 504 6868
Szállítási és fizetési információk
Copyright © 2022 Kalliopé Kiadó. Minden jog fenntartva.